Kohtuasi C‑200/14

Silvia Georgiana Câmpean

versus

Administrația Finanțelor Publice a Municipiului Mediaș

ja

Administrația Fondului pentru Mediu

(eelotsusetaotlus, mille on esitanud Tribunalul Sibiu)

„Eelotsusetaotlus — Lojaalse koostöö põhimõte — Võrdväärsuse ja tõhususe põhimõtted — Siseriiklikud õigusnormid, millega kehtestatakse alusetult sisse nõutud maksude tagastamine koos intressidega — Selliste kohtuotsuste täitmine, mis puudutavad liidu õiguskorrast tulenevaid õigusi tagastamisele — Tagastamise ajatamine viie aasta peale — Tagastamise sõltumine selliste vahendite olemasolust, mis on maksuna sisse nõutud — Sundtäitmise võimaluse puudumine”

Kokkuvõte – Euroopa Kohtu otsus (teine koda), 30. juuni 2016

Euroopa Liidu õigus – Vahetu õigusmõju – Siseriiklikud maksud, mis on vastuolus liidu õigusega – Tagastamine – Üksikasjalikud eeskirjad – Siseriikliku õiguse kohaldamine – Piirid – Tõhususe põhimõtte järgimine – Tagastamise ajatamine viie aasta peale – Tagastamise sõltumine selliste vahendite olemasolust, mis on maksuna sisse nõutud – Sundtäitmise võimaluse puudumine – Vastuvõetamatus

Euroopa Liidu õigus – Vahetu õigusmõju – Siseriiklikud maksud, mis on vastuolus liidu õigusega – Tagastamine – Üksikasjalikud eeskirjad – Siseriikliku õiguse kohaldamine – Piirid – Lojaalse koostöö põhimõtte järgimine – Selliste menetlusnormide kehtestamine, mis on konkreetselt kohaldatavad liidu õigusega vastuolus olevaks tunnistatud maksu tagastamisele – Vastuvõetavus – Siseriikliku kohtu poolt teostatav kontroll

Eelotsuse küsimused – Vastuvõetavus – Eelotsusetaotluse vajalikkus ja esitatud küsimuste asjakohasus – Siseriikliku kohtu hinnang – Eeldus, et esitatud küsimused on asjakohased

Vt otsuse tekst. (vt punktid 29, 31–33)

Vt otsuse tekst. (vt punkt 34)

Lojaalse koostöö põhimõtet tuleb tõlgendada nii, et sellega on vastuolus, kui liikmesriik võtab vastu sätted, mille kohaselt sõltub sellise maksusumma tagastamine, mille Euroopa Kohus on oma otsusega tunnistanud liidu õigusega vastuolus olevaks või mille kokkusobimatus selle õigusega tuleneb nimetatud otsusest, tingimustest, mis käsitlevad konkreetselt seda maksu ja mis on vähem soodsad kui need, mida kohaldatakse tagastamisele nende puudumisel, eelnimetatud asjaolu tuleb kontrollida eelotsusetaotluse esitanud kohtul. (vt punktid 44, 71 ja resolutsioon)

Võrdväärsuse põhimõtet tuleb tõlgendada nii, et sellega on vastuolus, kui liikmesriik näeb ette menetlusnormid, mis on vähem soodsad nende maksu tagastustaotluste suhtes, mis põhinevad liidu õiguse rikkumisel, võrreldes menetlusnormidega, mida kohaldatakse sarnastele hagidele, mis põhinevad siseriikliku õiguse rikkumisel. Eelotsusetaotluse esitanud kohtu ülesanne on läbi viia vajalik kontroll, et tagada tema menetluses pooleliolevas vaidluses kohaldatavate õigusnormide kooskõla nimetatud põhimõttega. Eelotsusetaotluse esitanud kohtul, kellele on esitatud hagi, millega nõutakse tagasi liidu õiguse rikkumisel põhinevat maksu, tuleb kõigepealt teha kindlaks siseriiklikud hagid või hagi, mis on sarnane nimetatud hagiga, ning seejärel uurida ega sellistele siseriiklikele hagidele kohaldatavad menetlusnormid ei ole tegelikult soodsamad nendest, mida kohaldatakse tema menetluses pooleliolevas asjas. (vt punktid 53, 56, 71 ja resolutsioon)